Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалбата изјавена од А.Д.Г, поднесена против Општина Охрид, по предметот Барање за пристап до информации од јавен карактер, на ден 10.07.2025 година, го донесе следното:

 **Р Е Ш Е Н И Е**

**СЕ ЗАПИРА** постапката по Жалбата изјавена од А.Д.Г, поднесена против Општина Охрид, заведена во Агенцијата со бр. 08-295 на 24.06.2025 година, по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

А.Д.Г, како што е наведено во Жалбата, на 12.06.2025 година поднела Барање за пристап до информации од јавен карактер до Општина Охрид, со кое побарала увид или пркеу е-маил електронски запис од следната информација:

„1.Записници од инспекциски надзор за КП 5774 и КП 5773/1 КО Охрид 4.

2. Решенијата од надзорот на КП 5774 и КП 5773/1 КО Охрид 4“.

 Имателот на информации по ова Барање не одговорил во законски предвидениот рок, по што Барателот на информации достави Жалба до Агенцијата, заведена под бр.08-295 на 24.06.2025 година.

Агенцијата, преку е-маил заведен со бр.08-295 од 24.06.2025 година, ја препрати Жалбата до Имателот на информации и побара во рок од седум (7) дена да се произнесе по истата и до Агенцијата да ги достави сите списи во врска со предметот.

На 01.07.2025 година, Имателот на информации преку електронска пошта до Агенцијата достави допис во прилог на кој го достави Решението бр.03-693/3 од 27.06.2025 година со кое Барањето за пристап до информации од јавен карактер од барателот се уважува.

На 10.07.2025 година, Барателот на информации достави електронски допис со кој ја извести Агенцијата дека ја повлекува жалбата.

 Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

 Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**